بینش حیات

بینش حیات سابق پاکستانی بین الاقوامی ہاکی کھلاڑی  اور موجودہ بین الاقوامی خاتون امپائر ہیں۔ وہ پاکستان کی واحد بین الاقوامی خاتون امپائر ہیں ۔ 2017  کے بعد سے ان کے پاس  "پرامسنگ امپائر"  کا اعزاز ہے جس کا مطلب ہے کہ وہ کسی بھی بین الاقوامی میچ کی امپائرینگ  کے فرائض سر انجام دینے کی  اہلیت رکھتیں ہیں۔

کیریئر بطور کھلاڑی 
بینش حیات نے گورنمنٹ کالج برائے خواتین  وحدت روڈ  لاہور  سے تعلیم حاصل کی انھوں نے ہاکی کے کھیل کا آغازاپنے کالج کے دنوں سے کیا۔

قومی کھلاڑی 
اپنے کھیل کے پورے کیریئر (2004-2011) کے دوران بینش حیات نے واپڈا کی نمائندگی کی ۔

بین اقوامی کھلاڑی 
بینش حیات 2004 اور 2011 کے مابین 10 کیپس حاصل کرنے والی قومی ٹیم کا حصہ تھیں۔

ان کا واحد بیرون ملک ٹورنامنٹ   2006 میں ایشین گیمز کے کوالیفائنگ میچ تھے جو جون میں ملائیشیا کے شہر کوالالمپور میں منعقد ہوئے   جہاں ان کی  ٹیم چوتھے نمبر پر آئی۔  

ان کی ٹیم نے دوحہ قطر میں 2006 میں منعقدہ ایشین گیمز کے لئے کوالیفائی کیا تھا لیکن بعد میں وہ دستبردار ہوگئیں ۔

کیریئر بطور امپائر 
انھوں نے امپرئرینگ کی تربیت  پاکستانی بین الاقوامی  امپائر حیدر رسول  سے لی   ۔

قومی امپائر 
بینش حیات نے اکتوبر – نومبر 2020 میں لاہور میں منعقدہ مردوں کی نیشنل ٹرے ہاکی چیمپئن شپ میں  امپائرینگ  کے فرائض سر انجام دیے ۔

بین اقوامی امپائر 
بینش حیات نے دسمبر 2012 میں سنگاپور میں منعقدہ ویمن ایشیا کپ میں اپنے پہلے  میچ میں امپائرینگ کی اور اب تک 49 میچوں میں  امپائرینگ کے فرائض سر انجام دے چکی ہیں  ۔ 2013 میں تھائی لینڈ کے بینکاک میں ایشین چیلنج میں اپنی کارکردگی کے نتیجے میں انھیں ایف آئی ایچ نے باضابطہ طور پر "بین الا قوامی امپائر" کا درجہ دیا۔ انہوں نے اس حیثیت کو 2017 تک جاری رکھا، جب ان کی ترقی ہو گئی اور پھر  انھیں "پرامسنگ امپائر" کا درجہ دیا گیا۔ اس حیثیت سے وہ ایف آئی ایچ  سمیت دنیا بھر کے میچوں میں فرائض انجام دینے کی حقدار ہیں۔

انھوں نے سینئر اور جونیئر (21 سال سے کم عمر ) سطحوں پر میچ کھیلے ہیں  ۔ انہوں نے اولمپک یکجہتی تکنیکی کورس برائے کوچز اور ایف آئی ایچ کوالیفائڈ ہاکی اکیڈمی مدارس سمیت  متعدد کورسز  بھی کئے ہیں۔2018 ایشین گیمز میں ، وہ پول اے کے خواتین میچوں کے ساتھ ساتھ 9-10 درجہ بندی میچ میں بھی فرائض انجام دیتی ہیں۔ وہ 4 میچوں میں فیلڈ امپائر ، 2 میں ریزرو امپائر اور 1 میں ویڈیو امپائر تھیں ۔

حوالہ جات 

بقید حیات شخصیات
پاکستانی فیلڈ ہاکی کی خواتین کھلاڑی
ویکی ڈیٹا سے مطابقت رکھنے والی مختصر تفصیل
اکیسویں صدی کی پاکستانی خواتین